বইমেলা আমাকে আর আকর্ষণ করে না। এমন কি নিজের বই প্রকাশিত হলেও প্রকাশনার দিন ছাড়া বইমেলায় ৫ দিন যাওয়া হয় কিনা সন্দেহ। অথচ ইন্টারনেট যুগের আগে প্রতিদিন বইমেলায় না গেলে কী যেন মিস হয়ে যাচ্ছে অনুভব হতো। বন্ধুদের সঙ্গে আড্ডা, বইকেনা, লেখকদের সঙ্গে দেখা—কিছুই বাদ যেত না। তারপরও বলতে হয়, প্রতি বছর এই বইমেলাকে কেন্দ্র করে, ফেব্রুয়ারিকে কেন্দ্র করে এখনও জমে উঠে বইয়ের বাজার। লেখক, প্রকাশক সবাই এ সময়টাকে টার্গেট করেন নিজস্ব প্রকাশনাকে, সৃষ্টিকে বাজারে আনার জন্য।